section_heading: Vođa Vlandinga
paragraph_text: S vremenom se Marie povezala s Vlandingima, crnačkim razbojnicima koji su plačkali plantaže po Louisiani. Od njih se naučila umijeću voodoo crne magije i postala njihov vođa. Skrivajući svoju mržnju prema Ericu, predstavljala se kao obična žena koja gata iz tarok karata. Odlazila je na skupa primanja u kuće bogataša, a kada bi otkrila položaje sefova s novcem i ostalih dragocjenosti, Vlandingi bi iste noći napadali i pljačkali te kuće. Eric je u međuvremenu dobio sina Jacquesa, i nakon 18 godina, Marie mu je dala drogu od koje je pao u komu. Vjerujući da mu je sin mrtav, Eric ga je pokopao, i Marie ga je ostavila živog u grobu sve dok nije izgubio um. Marie ga je kasnije izvukla iz groba i od njega napravila svog bezumnog poslušnog roba, zombija.